బేరియం ఫ్లోరైడ్

బేరియం ఫ్లోరైడ్ ఒకరసాయన సమ్మేళన పదార్థము. ఇది ఒక అకర్బన సంయోగ పదార్థం. ఈ సమ్మెలన పదార్థం బేరియం, ఫ్లోరిన్ మూలకాల సంయోగం వలన ఏర్పడినది.ఇది ఒక లవణం . ప్రకృతిలో లభించు బేరియం ఫ్లోరైడ్ యొక్క ఖనిజం ఫ్రాంక్‌డిక్సోనైట్ (frankdicksonite).
భౌతిక లక్షణాలు
బేరియం ఫ్లోరైడ్ పారదర్శకంగా కనిపించు ఘన పదార్థం. బేరియం ఫ్లోరైడ్ యొక్క అణుభారం 175.34 గ్రాములు/మోల్.ఈరసాయన సమ్మేళన పదార్థము యొక్క సాంద్రత 4.893 గ్రాములు/సెం.మీ3,25°Cవద్ద.బేరియం ఫ్లోరైడ్ యొక్క ద్రవీభవన స్థానం 1368 °C (2,494 °F;1,641 K)., దీని బాష్పీభవన స్థానం 2,260 °C. (4,100 °F; 2,530K).నీటిలో ద్రావణియత చాలా తక్కువ.20 °C వద్ద 100 మి.లీ.నీటిలో 0.16 గ్రాములు మాత్రమే కరుగును.బేరియం ఫ్లోరైడ్, మిథనాల్, ఇథనాల్‌లలో కరుగును. ఈ రసాయన సంయోగ పదార్థము యొక్క వక్రీభవనసూచిక 1.455.రసాయన సంకేత /ఫార్ములా BaF2.

ఉపయోగాలు
బేరియం ఫ్లోరైడ్ 150-200 nm నుండి 11–11.5 µm, తరంగ దైర్ఘ్యము కలిగిన అతినీలలోహిత, పరాణు కిరణాలకు పారదర్శకం.అందువలన ఈ సంయోగ పదార్థాన్ని దృశ్య సంబంధితపరికారాల రూపకల్పనలో కటకం వంటివి తయారు చెయ్యుటలో ఉపయోగిస్తారు.ఇన్ఫ్రారెడ్ స్పెక్ట్రోస్కోపి (infrared spectroscopy) యొక్క గవాక్షము లో,  ప్రత్యేకంగా ఇంధన నూనె ల విశ్లేషణచెయ్యు సందర్భంలో ఉపయోగిస్తారు.

బేరియం ఫ్లోరైడ్ ను ఎక్సు కిరణాలను, గామా కిరణాలను లేదా అటువంటి శక్తివంతమైన కణాలను (particles) గుర్తించుటకు సింటిలేటరు (scintillator) గా ఉపయోగిస్తారు.
అల్పా, బీటా కణాలకు కుడా బేరియం ఫ్లోరైడ్ ప్రతిస్పందిస్తుంది. ఎక్కువ శక్తివంతమైన (10–150 MeV) న్యుట్రానులను గుర్తించుటకు కూడా బేరియం ఫ్లోరైడ్‌ను ఉపయోగిస్తారు.ఇది మిగతా scintillators కు భిన్నంగా, అతినీలలోహిత కాంతిలో మెరువదు (glow).

500 °C వరకు వేడి చేసినప్పుడు నీటి వలన ఇదిక్షీణతకు (corrode) గురైతుంది.అయితే పొడి వాతావరణ పరిసరాలలో 800°Cవరకు ఎటు వంటి నష్టంకలుగకుండ ఉపయోగించవచ్చును. నీరుతో బేరియం ఫ్లోరైడ్ యొక్క నిరోధకతగుణం, కాల్షియం ఫ్లోరైడ్ కన్న తక్కువ.

బేరియం ఫ్లోరైడ్‌ను ఎనామిల్, గ్లేజింగు ఫ్రిట్స్ ఉత్పత్తిలో ప్రేయో పెసిఫైయింగ్ (preopacifying ) కారకంగా ఉపయోగిస్తారు.వెల్డింగ్ పూరకాలలో (flux), వెల్డింగ్ ఎలక్త్రోడుల తయారీలో ఉపయోగిస్తారు.లోహతయారిలో కుడా ఉపయోగిస్తారు.అల్యూమినియం లోహాన్ని శుద్ధి చెయ్యుటకు మోల్టన్ బాత్ గా ఉపయోగిస్తారు.

ఇవికూడా చూడండి
బేరియం
ఫ్లోరిన్

మూలాలు

వర్గం:రసాయన శాస్త్రం
వర్గం:రసాయన పదార్థాలు
వర్గం:బేరియం సమ్మేళనాలు
వర్గం:అకర్బన సమ్మేళనాలు